KS Daily View วันที่ 4 เม.ย 2565
4 เมษายน 2565

KS Daily View 04.04.2022 >>> ประเมินทิศทางตลาดหุ้นสัปดาห์นี้มีโอกาสแกว่งตัวลง เนื่องจากไม่ได้มี Event สำคัญมาก โดยยังรอ Fed Minutes กลางสัปดาห์ และเชื่อตลาดจะให้น้ำหนักเศรษฐกิจถดถอย(Recession) มากขึ้น SET คาด 1685-1700 หุ้นแนะนำ BEM DTAC
ตลาดต่างประเทศ : ช่วงที่ผ่านมาตลาดหุ้นทั่วโลกปรับเพิ่มขึ้นต่อเนื่องตั้งแต่กลางเดือน มี.ค.-ปัจจุบัน รวม 2 อาทิตย์ อิง ตลาดหุ้นสหรัฐ ดัชนี Nasdaq +13%, ตลาดหุ้นยุโรป ดัชนี CAC ฝรั่งเศส +7.2% ส่วน SET index +4% ประเมินตลาดหุ้นโลกที่ปรับขึ้นได้ตอบรับและรับรู้ทั้งเรื่อง 1.)สถานการณ์รัสเซีย-ยูเครนที่ไม่ได้มีเหตุการณ์รุนแรงหรือบานปลาย และได้ผ่านจุดเลวร้าย(Peak) ไปแล้ว แต่ต้องติดตามการรับข้อเสนอจากทั้ง 2 ฝั่ง และการคว่ำบาตร (Economic Sanction) รัสเซียจะยืดเยื้อ? 2.) Valuation ของตลาดหุ้นทั่วโลกที่ถูก
KS ประเมินตลาดหุ้นทั่วโลกตลอดสัปดาห์นี้มีโอกาสแกว่งตัวลง หรือมีโอกาสอ่อนตัว เนื่องจาก “ไม่ได้มี Event สำคัญ” ในช่วงนี้ (เพราะเดือน เม.ย. ไม่มีการประชุม Fed แต่ประชุมรอบถัดไปคือ 4 พ.ค คาดจะมีการขึ้นดอกเบี้ย และการทำ QT) และ “ตลาดจะเริ่มตอบรับมุมมองเศรษฐกิจโลกที่ชะลอตัว” จากผลกระทบจากสงครามรัสเซีย-ยูเครนที่ยืดเยื้อ และผลกระทบจากการ Lockdown ของจีน และปัจจัยกดดันอื่นๆ อาทิ ความกังวล Inverted Yield curve หลังผลตอบแทนพันธบัตรสหรัฐ 2 ปีปรับตัวขึ้นสูงกว่าผลตอบแทนพันธบัตรระยะยาว 10 ปี ล่าสุด 10-2 Year Treasury Yield Spread ล่าสุด อยู่ที่ -0.074 % หรือติดลบ ทำให้เชื่อว่าสัปดาห์นี้ตลาดจะเริ่มพูดถึงเศรษฐกิจถดถอย(Recession)มากขึ้น
รวมถึงราคาน้ำมันดิบโลก หลังจากปรับตัวลงกว่า 13% WoW ต่ำกว่า US$100/bbl หลังสหรัฐฯจะปล่อยน้ำมันสำรองออกมาวันละ 1 ล้านบาร์เรล รวม 180 ล้านบาร์เรลประเมินเป้นอีกปัจจัยกดดัน อย่างไรก็ตามยกเว้นตลาดหุ้นจีน โดยเฉพาะกลุ่ม Tech สัปดาห์นี้มีโอกาสปรับขึ้น(Perform) โดยปลายสัปดาห์ ประเด็นความกังวลที่กดดันตลาดหุ้นจีนก่อนหน้าเริ่มคลี่คลาย, โดยเฉพาะประเด็นการถูก Delist หุ้นจีนออกจากตลาดหุ้นสหรัฐผ่อนคลายจากก่อนหน้า ซึ่ง ก.ล.ต. สหรัฐ ประกาศให้บริษัทต่างชาติต้องเปิดเผยข้อมูล แสดงหลักฐานการตรวจสอบของผู้สอบบัญชี ล่าสุด ทางการจีนจะให้หน่วยงานกำกับดูแลของสหรัฐฯ เข้าถึงรายงานการตรวจสอบของบริษัทจีน 200 บริษัทที่จดทะเบียนในตลาดหุ้นสหรัฐ โดยรวมถือเป็น Sentiemnt บวกต่อหุ้นจีน ซึ่งปัจจุบันมี Valuation ไม่แพง โดย ดัชนี CSI300, CSI500 MSCICHINA ลงมาต่ำจนอยู่ในระดับ -1SD ในทุกดัชนี และหากพิจารณค่า Forward P/E ดัชนี CSI300 ของจีน อยู่ที่ 13.1 เท่า, ดัชนี MSCI China All Shares อยู่ที่ 10.25 เท่า ต่ำกว่าค่าเฉลี่ยในรอบ 5 ปี ปรับลงมาจนอยู่ในระดับ -2SD โดยกองทุนหุ้นจีน KS แนะนำ K-CHINA
KS ประเมินแต่ตั้งแต่สัปดาห์นี้เป็นต้นไป เดือน เม.ย. KS ประเมินว่าตลาดหุ้นจะสับเปลี่ยน(Rotation) หน้าหุ้นจากก่อนหน้าคือ กลุ่มหุ้น Technology & กลุ่ม Growth และกลุ่ม Utility ที่ปรับขึ้นมาโดดเด่น คาดจะมีการสลับมาในกลุ่มที่ผลประกอบการ (Earning)ในงวด 1Q22 จะออกมาดี เนื่องจากจะเป็นช่วงที่นักวิเคราะห์ทำพรีวิวผลประกอบการ โดยเฉพาะบริษัทที่มีแนวโน้มงบจะออกมาดีได้รับผลกระทบจากสงครามและเงินเฟ้อ จำกัด
ส่วนตลาดหุ้นไทยมีโอกาสพักฐานตามตลาดหุ้นโลกประเมินแนวรับสัปดาห์ที่ 1665 จุด คาด SET Index มีโอกาส Underperform เพราะส่วนใหญ่หุ้นไทยจะเป็นกลุ่ม Value (หลักๆคือ กลุ่มพลังงาน กลุ่มธนาคารพาณิชย์ กลุ่มค้าปลีก) แต่หุ้นกลุ่ม Growth มีโอกาส Outperform โดยแนะนำ Trading 1.) กลุ่ม Growth อาทิ COM7 และ Tech Consult อาทิ (BBIK, BE8) 2.) กลุ่มโรงไฟฟ้า (GULF GUNKUL, SSP BGRIM, GPSC, SSP) 3.) กลุ่ม Anti-commodities (EPG, SCGP, BGRIM, GULF, OR, AAV, BA) ตามราคาพลังงาน, น้ำมันดิบโลกที่ปรับลง ส่วนหุ้นแนะนำลงทุน ในช่วงเดือน เม.ย. แนะนำกลุ่มการเงิน (TIDLOR, ASK ,THANI, AEONTS, BAM CHAYO) กลุ่มเครื่องดื่ม (SAPPE, CBG, OSP) ส่วนกลุ่มที่แนะนำชะลอการลงทุน คือ กลุ่มปิโตรเคมี และ กลุ่มอิเล็กทรอนิกส์
มุมมองตลาดหุ้น SET คาด 1685-1700 หุ้นแนะนำ BEM DTAC
Top pick : BEM(ราคาพื้นฐาน 9.99 บาท) หนุนจาก 1) มีมุมมองบวกต่อการฟื้นตัว ของการใช้ทางพิเศษและรถไฟฟ้า 2.) อัตราเงินเฟ้อที่สูงขึ้นในช่วงนี้นานขึ้น จะทำให้ BEM ขึ้นค่าโดยสารในวันที่ 1 ม.ค. 2566 3) ความคืบหน้ำของทำงด่วนสองชั้น รถไฟฟ้าสำยสีส้มและสายสีม่วงในช่วงครึ่งปีหลังเป็นปัจจัยดึงดูดการลงทุน
DTAC(ราคาพื้นฐาน 57.5 บาท) มีปัจจัยหนุนราคาหุ้น 1) การล้างกำไรสะสมก่อนแลกหุ้น 2) พัฒนาการเชิงบวกต่อการควบรวมกิจการ และ 3) มูลค่าการผนึกกำลังที่สูงกว่าคาด หากไม่เกิดการควบรวม เราจะได้มูลค่ายุติธรรมของ DTAC ที่ 29.94 บาท เราเชื่อว่าการควบรวมกับ TRUE จะสร้างมูลค่าหุ้นเพิ่มขึ้น 20.77 บาท จากการความร่วมมือกันด้านรายได้ ค่าใช้จ่ายดำเนินงาน และงบลงทุน นอกจากนี้เรายังเพิ่มมูลค่าอีก 6.81 บาทจากการปรับ EV/EBITDA เพื่อให้เท่ากับของ TRUE
รายงานตัวเลขเศรษฐกิจ
วันจันทร์ ติดตาม ตัวเลข Factory orders ของสหรัฐฯ เดือน ก.พ. คาด -0.5% MoM
วันอังคาร ติดตาม ตัวเลขเงินเฟ้อทั่วไป และเงินเฟ้อพื้นฐานของไทยเดือน มี.ค. คาด +5.71% YoY และ +1.8% YoY ตามลำดับ ตัวเลข Jibun Bank Service PMI ของญี่ปุ่น เดือน มี.ค. คาด 48.7 จุด(+10% MoM) การประชุมธนาคารกลางออสเตรเลียคาดคงดอกเบี้ยที่ 0.1% ตัวเลข ISM non-manufacturing PMI ของสหรัฐฯ เดือน มี.ค. คาด 58 จุด (+2.7% MoM) และถ้อยแถลงของ Fed Brainard และ Fed Kashkari
วันพุธ ติดตาม ตัวเลข Caixin Services PMI ของจีนเดือน มี.ค. คาด 49.3 จุด (-1.8% MoM) ตัวเลข Factory orders ของเยอรมัน เดือน ก.พ. คาด -0.2% MoM ถ้อยแถลงของ Fed Harker ปริมาณสต๊อกน้ำมันดิบรายสัปดาห์ของสหรัฐฯ และ FOMC minutes เกี่ยวกับแผนการทำ QT ของเฟด
วันพฤหัสฯ ติดตาม ตัวเลขดัชนีความเชื่อมั่นผู้บริโภคของไทยเดือน มี.ค. คาด -2.7% MoM เป็น 42.1 จุด ตัวเลข Industrial production ของเยอรมันเดือน ก.พ. คาด -0.2% MoM ตัวเลข Retail sales ของยูโรโซน เดือน ก.พ. คาด +0.7% MoM และ +6.2% YoY ตัวเลข Initial Jobless Claim รายสัปดาห์ของสหรัฐฯ คาด +2.00 แสนคน ถ้อยแถลงของ Fed Bullard, Fed Williams, Fed Evans, และ Fed Bostic
วันศุกร์ ติดตาม ดัชนีความเชื่อมั่นผู้บริโภคของญี่ปุ่นเดือน มี.ค. คาด -3.7% MoM เป็น 34 จุด และตัวเลข Wholesale inventories ของสหรัฐฯ เดือน ก.พ. คาด +2.1% MoM
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp